โบรกแนะซื้อ BDMS เป้า 34.50 บ. คาดกำไร Q1 แกร่ง รับผู้ป่วยต่างชาติพุ่ง
BDMS แนวโน้มกำไรไตรมาส 1/66 เติบโตต่อเนื่อง หนุนจากผู้ป่วยต่างชาติ Fly-in ที่ปรับตัวขึ้น ฟาก บล.ฟินันเซีย ไซรัส แนะ “ซื้อ” ราคาเป้าหมาย 34.50 บาท พร้อมให้กรอบแนวรับ 27.50-27 บาท ส่วนแนวต้าน 30-31 บาท 
BDMS แนวโน้มกำไรไตรมาส 1/66 เติบโตต่อเนื่อง หนุนจากผู้ป่วยต่างชาติ Fly-in ที่ปรับตัวขึ้น ฟาก บล.ฟินันเซีย ไซรัส แนะ “ซื้อ” ราคาเป้าหมาย 34.50 บาท
23 มี.ค. 2566

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ต่อ บริษัท กรุงเทพดุสิตเวชการ จำกัด(มหาชน) หรือ BDMS ว่าแนวโน้มกำไรไตรมาส 1/2566 คาดเติบโตต่อเนื่องจากไตรมาสก่อน ซึ่งหนุนจากผู้ป่วยต่างชาติ Fly-in ที่ปรับตัวขึ้นต่อเนื่อง ล่าสุดรายได้ไตรมาส 1 จากไตรมาสก่อนถึงปัจจุบัน เพิ่มขึ้น 6% จากงวดเดียวของปีก่อน ส่วนภาพทั้งปี 2566 ผู้บริหารมองรายได้โต 6-8% เมื่อเทียบกับงวดเดียวของปีก่อน แม้ฐานสูงแต่ได้แรงหนุนจากจีนและซาอุฯที่เร่งตัว
นอกจากนี้ คาดกำไรปี 2566 เพิ่มขึ้น 7% เมื่อเทียบกับงวดเดียวของปีก่อน และมี Upside หาก EBITDA Margin ทำได้ดีกว่าคาด และเป็นหุ้นที่คาดเคลื่อนไหวได้แข็งแรงกว่าตลาดในภาวะที่ผันผวนปัจจุบัน แนะนำ “ซื้อ” ราคาเป้าหมาย 34.50 บาท
ส่วนสัญญาณเทคนิคให้แนวรับ 27.50-27 บาท ส่วนแนวต้าน 30-31 บาท
 